Ντίνο ντε Λαουρέντις

Ο Ντίνο ντε Λαουρέντις (ιταλικά:Dino De Laurentiis, 8 Αυγούστου 1919 - 10 Νοεμβρίου 2010) ήταν Ιταλός παραγωγός ταινιών. 

Μετά από μια σύντομη καριέρα ως ηθοποιός στα τέλη της δεκαετίας του 1930 και στις αρχές της δεκαετίας του 1940, ασχολήθηκε με την παραγωγή ταινιών και μαζί με τον Κάρλο Πόντι, έφερε τον ιταλικό κινηματογράφο στη διεθνή σκηνή κατά την περίοδο μετά τον Β' Παγκόσμιο Πόλεμο.

Βιογραφία
Γεννήθηκε στην Ιταλία και εγκατέλειψε το σχολείο στα δεκαεπτά του χρόνια. Όνειρό του ήταν να γίνει σκηνοθέτης. Το 1938 έπαιξε ως ηθοποιός στον κινηματογράφο, και αφού υπηρέτησε τη στρατιωτική θητεία του συμμετέχοντας στον Δεύτερο Παγκόσμιο Πόλεμο άρχισε να εργάζεται ως παραγωγός. Η πρώτη του επιτυχία ήταν το 1949. Τιμήθηκε πέντε φορές με το βραβείο του Ντονατέλο. Τιμήθηκε επίσης με το διεθνές βραβείο της Βενετίας το 2000 για την εργογραφία του. ενώ η ταινία «Λα Στράντα (La Strada, 1954)» του Φελλίνι κέρδισε το Όσκαρ Καλύτερης Ξενόγλωσσης Ταινίας.

Πέθανε στις 10 Νοεμβρίου 2010 σε ηλικία 91 ετών στο σπίτι του στο Μπέβερλι Χιλς της Καλιφόρνια.

Παραπομπές

 Εξωτερικοί σύνδεσμοι 



Κατηγορία:Ιταλοί σκηνοθέτες
Κατηγορία:Βραβείο Έρβιν Θάλμπεργκ (παραλήπτες)
Κατηγορία:Ιταλοί παραγωγοί ταινιών